Legislatívne uznesenie Európskeho parlamentu o návrhu nariadenia Rady, ktorým sa ustanovujú opatrenia na obnovu zásob šťukozubca južného a homára nórskeho v Kantabrijskom mori a na západe Pyrenejského poloostrova, a ktorým sa mení a dopĺňa nariadenie (ES) č. 850/98 (KOM(2003)0818 - C5-0042/2004 - 2003/0318(CNS))



Úradný vestník 033 E , 09/02/2006 S. 0558 - 0565



P6_TA(2005)0130 Opatrenia na obnovu zásob šťukozubca južného a homára nórskeho * Legislatívne uznesenie Európskeho parlamentu o návrhu nariadenia Rady, ktorým sa ustanovujú opatrenia na obnovu zásob šťukozubca južného a homára nórskeho v Kantabrijskom mori a na západe Pyrenejského poloostrova, a ktorým sa mení a dopĺňa nariadenie (ES) č. 850/98 (KOM(2003)0818 — C5-0042/2004 — 2003/0318(CNS)) (Konzultačný postup) Európsky parlament, - so zreteľom na návrh Komisie predložený Rade (KOM(2003)0818) [1], - so zreteľom na článok 37 Zmluvy o ES, v súlade s ktorým Rada konzultovala s Parlamentom (C5-0042/2004), - so zreteľom na článok 51 rokovacieho poriadku, - so zreteľom na správu Výboru pre rybné hospodárstvo (A6-0051/2005), 1. schvaľuje zmenené a doplnené znenie návrhu Komisie; 2. vyzýva Komisiu, aby v súlade s článkom 250 odsekom 2 Zmluvy o ES zodpovedajúco zmenila svoj návrh; 3. vyzýva Radu, aby oznámila Parlamentu, či má v úmysle odchýliť sa od textu schváleného Parlamentom; 4. žiada Radu o opätovnú konzultáciu s Parlamentom, ak má v úmysle podstatne zmeniť a doplniť návrh Komisie; 5. poveruje svojho predsedu, aby túto pozíciu postúpil Rade a Komisii. TEXT NAVRHNUTÝ KOMISIOU | POZMEŇUJÚCE A DOPLŇUJÚCE NÁVRHY PARLAMENTU | Pozmeňujúci a doplňujúci návrh 1 ODÔVODNENIE 1 (1) Najnovšie vedecké poznatky Medzinárodnej Rady pre prieskum mora (ICES) naznačujú, že zásoby šťukozubca južného a homára nórskeho v častiach ICES VIIIc a IXa boli vystavené úrovni úhynu spôsobenej rybolovom, ktorý nepriaznivo ovplyvnil množstvo dospelých rýb v mori až do takej miery, že zásoby nie sú schopné obnovovať sa sami reprodukciou a to, že týmto zásobám z toho dôvodu hrozí kolaps. | (1) Najnovšie vedecké poznatky Medzinárodnej Rady pre prieskum mora (ICES) naznačujú, že zásoby šťukozubca južného a homára nórskeho v častiach ICES VIIIc a IXa, s výnimkou Cádizského zálivu, boli vystavené úrovni úhynu spôsobenej rybolovom, ktorý nepriaznivo ovplyvnil množstvá pohlavne dospelých rýb v mori do takej miery, že zásoby nie sú schopné obnovovať sa sami reprodukciou a to, že týmto zásobám z toho dôvodu hrozí kolaps. | Pozmeňujúci a doplňujúci návrh 2 ODÔVODNENIE 3 (3) Cieľom týchto plánov by mala byť obnova týchto zásob, tak aby sa tieto zásoby do piatich až desiatich rokov obnovili v medziach bezpečných biologických limitov. | (3) Cieľom týchto plánov by mala byť obnova týchto zásob, tak aby sa tieto zásoby do desiatich rokov obnovili v medziach bezpečných biologických limitov. | Pozmeňujúci a doplňujúci návrh 3 ODÔVODNENIE 4a (nové) | (4a) Prijatie opatrení potrebných na obnovu týchto zásob rýb si nevyhnutne vyžaduje prijatie socio-ekonomických opatrení na zmiernenie dôsledkov pre toho, kto je postihntý opatreniami na obmedzenie kapacity rybolovu. Je preto nevyhnutné vyhradiť dostatočné rozpočtové prostriedky z rozpočtu Spoločenstva na riešenie tejto situácie. | Pozmeňujúci a doplňujúci návrh 4 ODÔVODNENIE 5 (5) Odhady veľkostí zásob v absolútnych číslach, ktoré poskytli STECF a ICES sú príliš neurčité na to, aby ich bolo možné využiť ako cieľové hodnoty na obnovu zásob a cieľové hodnoty by mali byť vyjadrené ako miera úhynu pri rybolove. | vypúšťa sa | Pozmeňujúci a doplňujúci návrh 5 ODÔVODNENIE 6 (6) Na dosiahnutie tohto cieľa je potrebné kontrolovať úroveň miery úhynu pri rybolove, aby tak bolo pravdepodobné, že sa táto miera bude každý rok znižovať. | (6) Na dosiahnutie tohto cieľa je potrebné kontrolovať mieru úhynu pri rybolove, aby tak bolo pravdepodobné, že sa množstvá pohlavne dospelých jedincov v mori budú každý rok zvyšovať. | Pozmeňujúci a doplňujúci návrh 6 ODÔVODNENIE 7 (7) Takúto kontrolu mier úhynu pri rybolove je možné dosiahnuť vytvorením vhodnej metódy na stanovenie celkových prípustných úlovkov (CPÚ) príslušných zásob rýb a systém vrátane uzavretých oblastí a obmedzení kilowattdní, ktorého dôsledkom bude, že rybolovné aktivity sa obmedzia na úroveň, pri ktorej sa CPÚ pravdepodobne neprekročia. | (7) Takúto kontrolu mier úhynu pri rybolove je možné dosiahnuť vytvorením vhodnej metódy na stanovenie celkových prípustných úlovkov (CPÚ) príslušných zásob rýb a obmedzení rybolovných aktivít, ktoré sa obmedzia na úroveň, pri ktorej sa CPÚ pravdepodobne neprekročia. | Pozmeňujúci a doplňujúci návrh 7 ODÔVODNENIE 10 (10) Obnova zásob homára nórskeho si vyžaduje, aby boli určité oblasti rozmnožovania tohto druhu chránené pred rybolovom. Z tohto dôvodu by nariadenie Rady (ES) č. 850/98 z 30. marca 1998 o zachovaní zdrojov rybolovu prostredníctvom technických opatrení na ochranu mláďat morských organizmov by sa preto malo zodpovedajúcim sôsobom zmeniť a doplniť, | vypúšťa sa | Pozmeňujúci a doplňujúci návrh 8 ČLÁNOK 1 BOD A a)zásoby šťukozubca južného v častiach VIIIc a IXa ako boli vymedzené Medzinárodnou Radou pre prieskum mora (ICES); | a)zásoby južného šťukozubca v časiach VIIIc a IXa ako boli vymedzené Medzinárodnou Radou pre prieskum mora (ICES), s výnimkou Cádizského zálivu; | Pozmeňujúci a doplňujúci návrh 9 ČLÁNOK 1 BOD C c)zásoby homára nórskeho v časti ICES IXa. | c)zásoby homára nórskeho v časti ICES IXa, s výnimkou Cádizského zálivu. | Pozmeňujúci a doplňujúci návrh 10 ČLÁNOK 2 Plán obnovy sa zameriava na znovuvytvorenie ohrozených zásob v rámci bezpečných biologických limitov. | Plán obnovy sa zameriava na znovuvytvorenie ohrozených zásob v rámci bezpečných biologických limitov, v dostatočnom časovom období a v súlade s informáciami ICES. To znamená, že: a)v súvislosti so zásobami uvedenými v článku 1 bod a, dosahujúcimi biomasu stavov šťukozubca kladúceho ikry 35000 ton počas dvoch po sebe nasledujúcich rokov podľa dostupných vedeckých správ alebo rastúce množstvá pohlavne dospelých jedincov počas obdobia desiatich rokov, aby sa dosiahli hodnoty rovné alebo väčšie ako 35000 ton. Toto množstvo je možné upraviť v zmysle nových vedeckých údajov z STECF;b)v súvislosti so zásobami uvedenými v článku 1 bod b a c obnovu príslušných zásob na úroveň bezpečných biologických limitov do desiatich rokov. | Pozmeňujúci a doplňujúci návrh 11 ČLÁNOK 5 ODSEK 1 1. Ak miera úhynu zásob šťukozubca južného pri rybolove bude podľa odhadov STECF v zmysle najnovšej správy ICES vyššia ako 0,17 na rok, celkové prípustné úlovky (CPÚ) neprevýšia úroveň úlovkov, ktorá v súlade s vedeckým vyhodnotením STECF v zmysle najnovšej správy ICES bude mať za následok 10 % zníženie miery úhynu rýb pri rybolove v roku, pre ktorý platia CPÚ v porovnaní s odhadovanou mierou úhynu rýb pri rybolove v predchádzajúcom roku. | 1. Ak miera úhynu zásob šťukozubca južného pri rybolove bude podľa odhadov STECF v zmysle najnovšej správy ICES vyššia ako 0,27 na rok, celkové prípustné úlovky (CPÚ) neprevýšia úroveň úlovkov, ktorá v súlade s vedeckým vyhodnotením STECF v zmysle najnovšej správy ICES bude mať za následok 10 % zníženie miery úhynu rýb pri rybolove v roku, pre ktorý platia CPÚ v porovnaní s odhadovanou mierou úhynu rýb pri rybolove v predchádzajúcom roku. | Pozmeňujúci a doplňujúci návrh 12 ČLÁNOK 5 ODSEK 2 2. Ak miera úhynu zásob šťukozubca južného pri rybolove dosiahne podľa odhadov STECF s ohľadom na najnovšie správy ICES úroveň 0,17 na rok alebo nižšiu úroveň, CPÚ budú stanovené na úroveň úlovkov, pri ktorej bude v súlade s vedeckým vyhodnotením STECF v zmysle najnovšej správy ICES miera úhynu rýb pri rybolove dosahovať 0,15 na rok, pre ktorý platia CPÚ. | 2. Ak miera úhynu zásob šťukozubca južného pri rybolove dosiahne podľa odhadov STECF v zmysle najnovšej správy ICES úroveň 0,27 na rok alebo nižšiu úroveň, CPÚ budú stanovené na úroveň úlovkov, pri ktorej bude v súlade s vedeckým vyhodnotením STECF v zmysle najnovších správ ICES, miera úhynu rýb pri rybolove dosahovať 0,27 na rok, pre ktorý platia CPÚ. | Pozmeňujúci a doplňujúci návrh 13 ČLÁNOK 7 ODSEK 1 1. Počas prvého roka uplatňovania tohto nariadenia platia tieto pravidlá: a)ak by uplatňovanie článku 5 alebo 6 viedlo k CPÚ, ktoré sú väčšie ako CPÚ predchádzajúceho roku o viac ako 25 %, Rada prijme CPÚ, ktoré nebudú väčšie ako 25 % CPÚ uvedeného roku;b)ak by uplatňovanie článku 5 alebo 6 viedlo k CPÚ, ktoré sú o viac ako 25 % menšie ako CPÚ predchádzajúceho roku, Rada prijme CPÚ, ktoré nie sú menšie o viac ako 25 % CPÚ uvedeného roku. | vypúšťa sa | Pozmeňujúci a doplňujúci návrh 14 ČLÁNOK 7 ODSEK 2 ÚVODNÁ ČASŤ 2. Od druhého roka uplatňovania tohto nariadenia platia tieto pravidlá: | 2. Od prvého roka uplatňovania tohto nariadenia platia tieto pravidlá: | Pozmeňujúci a doplňujúci návrh 15 ČLÁNOK 7 ODSEK 2 BOD A a)ak by uplatňovanie článku 5 alebo 6 viedlo k CPÚ, ktoré sú väčšie ako CPÚ predchádzajúceho roku o viac ako 15 %, Rada prijme CPÚ, ktoré nie sú väčšie o viac ako 15 % CPÚ uvedeného roku; | a)ak by uplatňovanie článku 5 alebo 6 viedlo k CPÚ, ktoré sú väčšie ako CPÚ predchádzajúceho roku o viac ako 10 %, Rada prijme CPÚ, ktoré nebudú väčšie o viac ako 10 % CPÚ uvedeného roku; | Pozmeňujúci a doplňujúci návrh 16 ČLÁNOK 7 ODSEK 2 BOD B b)ak by uplatňovanie článku 5 alebo 6 viedlo k CPÚ, ktoré sú menšie ako CPÚ predchádzajúceho roku o viac ako 15 %, Rada prijme CPÚ, ktoré nebudú menšie o viac ako 15 % CPÚ uvedeného roku. | b)ak by uplatňovanie článku 5 alebo 6 viedlo k CPÚ, ktoré sú menšie ako CPÚ predchádzajúceho roku o viac ako 10 %, Rada prijme CPÚ, ktoré nie sú menšie o viac ako 10 % CPÚ uvedeného roku. | Pozmeňujúci a doplňujúci návrh 27 Článok 7a (nový) | Článok 7a Obmedzenie rybolovných aktivít Členské štáty uplatňujú systém obmedzenia rybolovných aktivít flexibilne prostredníctvom uskutočňovania národných plánov prispôsobených osobitnej situácii v jednotlivých členských štátoch. Členské štáty by mali zaslať tieto plány Komisii na schválenie. | Pozmeňujúci a doplňujúci návrh 18 KAPITOLA III | Táto kapitola sa vypúšťa. | Pozmeňujúci a doplňujúci návrh 19 ČLÁNOK 16 Článok 16 Hlásenia o rybolovnej kampani Bez ohľadu na článok 19a nariadenia (EHS) č. 2847/93, jeho články 19b, 19c, 19d, 19e a 19j platia pre plavidlá zahrnuté do databázy podľa článku 9 a pôsobiace v zemepisných oblastiach uvedených v článku 1. | vypúšťa sa | Pozmeňujúci a doplňujúci návrh 20 ČLÁNOK 17 Odchylne od článku 5 ods. 2 nariadenia Komisie (EHS) č. 2807/83 z 22. septembra 1983, ktorým sa ustanovujú podrobné pravidlá pre zaznamenávanie údajov o úlovkoch rýb členských štátov, prípustná odchýlka v odhade množstva rýb v kilogramoch uchovávaných na palube plavidiel je 5 % množstiev zaznamenaných v lodnom denníku. | Odchylne od článku 5 ods. 2 nariadenia Komisie (EHS) č. 2807/83 z 22. septembra 1983, ktorým sa ustanovujú podrobné pravidlá pre zaznamenávanie údajov o úlovkoch rýb členských štátov, prípustná odchýlka v odhade množstva šťukozubca obyčajného v kilogramoch uchovávaných na palube plavidiel je 8 % množstiev zaznamenaných v lodnom denníku. V prípade, ak v právnych predpisoch Spoločenstva nie je ustanovený koeficient prepočtu, uplatňuje sa koeficient prepočtu prijatý členským štátom, pod ktorého vlajkou sa predmetná loď plaví. | Pozmeňujúci a doplňujúci návrh 21 ČLÁNOK 18 Príslušné úrady členského štátu zabezpečia, aby bolo akékoľvek množstvo tresky južnej nad 50 kg a/alebo homára nórskeho nad 50 kg ulovených v jednej zo zemepisných oblastí uvedených v článku 1 pred prvým predajom odvážené na váhe v aukčných miestnostiach. | Príslušné úrady členského štátu zabezpečia, aby bolo akékoľvek množstvo šťukozubca južného nad 300kg a/alebo homára nórskeho nad 150 kg ulovených v jednej zo zemepisných oblastí uvedených v článku 1 pred prvým predajom odvážené na váhe v aukčných miestnostiach. | Pozmeňujúci a doplňujúci návrh 22 ČLÁNOK 20 ODSEK 1 1. Príslušné úrady členského štátu môžu požadovať, aby bolo akékoľvek množstvo šťukozubca južného nad 50 kg alebo Nórskeho homára nad 50 kg ulovených v jednej zo zemepisných oblastí uvedených v článku 1 a prvý krát vyložených v uvedenom členskom štáte odvážené pred prepravou z prístavu prvého vyloženia. | 1. Príslušné úrady členského štátu môžu požadovať, aby bolo akékoľvek množstvo šťukozubca južného nad 300 kg alebo homára nórskeho nad 150 kg ulovených v jednej zo zemepisných oblastí uvedených v článku 1 a prvý krát vyložených v uvedenom členskom štáte odvážené pred prepravou z prístavu prvého vyloženia. | Pozmeňujúci a doplňujúci návrh 23 ČLÁNOK 20 ODSEK 2 2. Odchylne od článku 13 nariadenia (EHS) č. 2847/93 musia byť množstvá šťukozubca južného alebo homára nórskeho väčšie ako 50 kg, ktoré sa dopravujú do iného miesta ako je miesto vyloženia alebo dovozu, sprevádzané kópiou jedného z prehlásení uvedených v článku 8 ods. 1 nariadenia (EHS) č. 2847/93, ktoré sa týkajú prepravovaných množstiev rýb uvedeného druhu. Výnimka uvedená v článku 13 odseku 4 písmene b nariadenia (EHS) č. 2847/93 sa neuplatňuje. | 2. Odchylne od článku 13 nariadenia (EHS) č. 2847/93 musia byť množstvá šťukozubca južného väčšie ako 300 kg alebo homára nórskeho väčšie ako 150 kg, ktoré sa dopravujú do iného miesta, ako je miesto vyloženia alebo dovozu, sprevádzané kópiou jedného z prehlásení uvedených v článku 8 ods. 1 nariadenia (EHS) č. 2847/93, ktoré sa týkajú prepravovaných množstiev rýb uvedeného druhu. Výnimka uvedená v článku 13 ods. 4 písm. b nariadenia (EHS) č. 2847/93 sa neuplatňuje. | Pozmeňujúci a doplňujúci návrh 24 KAPITOLA V, ČLÁNOK 22Článok 29b (Nariadenia (ES) č. 850/98) KAPITOLA V Pozmeňujúce a doplňujúce návrhy k nariadeniu (ES) č. 850/98 Článok 22 Obmedzenie lovu homára nórskeho Nariadenie (ES) č. 850/98 sa mení a dopĺňa takto: Za článok 29a sa vkladá tento článok: "článok 29b" Obmedzenie lovu homára nórskeho Lov pomocou dnových vlečných sietí a rybárskych noší sa zakazuje v zemepisných oblastiach ohraničených čiarou spájajúcou nasledujúce súradnice: Oblasť 1 43°35' severnej šírky, 004°45' západnej dĺžky43°45' severnej šírky, 004°45' západnej dĺžky43°37' severnej šírky, 005°20' západnej dĺžky43°55' severnej šírky, 005°20' západnej dĺžkyOblasť 2 43°37' severnej šírky, 006°15' západnej dĺžky43°50' severnej šírky, 006°15' západnej dĺžky44°00' severnej šírky, 006°45' západnej dĺžky43°34' severnej šírky, 006°45' západnej dĺžkyOblasť 3 42°00' severnej šírky, 009°00' západnej dĺžky42°27' severnej šírky, 009°00' západnej dĺžky42°27' severnej šírky, 009°30' západnej dĺžky42°00' severnej šírky, 009°30' západnej dĺžkyOblasť 4 37°45' severnej šírky, 009°00' západnej dĺžky38°10' severnej šírky, 009°00' západnej dĺžky38°10' severnej šírky, 009°15' západnej dĺžky37°45' severnej šírky, 009°20' západnej dĺžkyOblasť 5 36°05' severnej šírky, 007°00' západnej dĺžky36°35' severnej šírky, 007°00' západnej dĺžky36°45' severnej šírky, 007°18' západnej dĺžky36°50' severnej šírky, 007°50' západnej dĺžky36°25' severnej šírky, 007°50' západnej dĺžky | vypúšťa sa | Pozmeňujúci a doplňujúci návrh 25 ČLÁNOK 22 A (nový) | Článok 22a Správa o pláne obnovy Komisia predloží Európskemu parlamentu a Rade správu uvádzajúcu závery v súvislosti s plánom obnovy zásob šťukozubca južného a homára nórskeho vrátane sociálno-ekonomických údajov v súvislosti s plánom. Správa bude predložená do dvoch rokov po nadobudnutí účinnosti tohto nariadenia. | Pozmeňujúci a doplňujúci návrh 26 PRÍLOHA | Táto príloha sa vypúšťa. | [1] Zatiaľ neuverejnený v úradnom vestníku. --------------------------------------------------